open-index/open-wikipedia-markdown huggingface dataset:
எருசலேம் முற்றுகை (637)

**எருசலேம் முற்றுகை** பைசாந்தியப் பேரரசிற்கும் ராசிதீன் கலீபாக்களுக்கும் இடையில் இடம் பெற்ற படை முரண்பாட்டின் ஒரு பகுதியாக 637 இல் இடம்பெற்றது. இது ராசிதீன் படை 636 நவம்பரில் எருசலேமை சூழ்ந்து கொண்டதுடன் ஆரம்பமாகியது. ஆறு மாதங்களுக்குப் பின், நகரத் தலைவர் சரணடைய உடன்பட்டார். 637 ஏப்ரல், கலிப்பா உமர் எருசலேமிற்கு பயணம் சென்று, நகரின் சரணடைவை ஏற்றுக் கொண்டார். நகரத் தலைவர் உமரிடம் சரணடைந்தார்.

## உசாத்துணை

## வெளி இணைப்புகள்
*Jerusalem and Umar ibn al-Khattab, Lost Islamic History

பகுப்பு:எருசலேம் முற்றுகைகள்
பகுப்பு:630கள்
எருசலேம் முற்றுகை (1099)

**எருசலேம் முற்றுகை** சூன் 7 முதல் சூலை 15, 1099 வரையான முதலாம் சிலுவைப் போர் காலத்தில் இடம் பெற்றது. முதலாம் சிலுவைப் போரின் உச்ச கட்டத்தில், வெற்றிகரமான முற்றுகை பாத்திம கலீபகத்திடமிருந்து நகரைக் கைப்பற்றவும் எருசலேம் பேரரசுக்கான அத்திவாரம் இடவும் உதவியது.

## உசாத்துணை

பகுப்பு:எருசலேம் முற்றுகைகள்
பகுப்பு:1099
எருசலேம் முற்றுகை (1187)

**எருசலேம் முற்றுகை** என்பது செப்டம்பர் 20 முதல் ஒக்டோபர் 2, 1187 வரையான காலப்பகுதியில், இபெலின் பலியன் சலாகுத்தீனிடம் நகரை சரணடையச் செய்யும் வரை இடம்பெற்ற எருசலேம் நகர் மீதான முற்றுகையாகும். நகரைவிட்டு வெளியேற விரும்பிய மக்கள் பிணைய மீட்புப் பணம் செலுத்தினார்கள். எருசலேம் தோல்வி முதலாம் எருசலேம் பேரரசு வீழ்ச்சிக்கு அடையாளமாகியது.

## உசாத்துணை

பகுப்பு:எருசலேம் முற்றுகைகள்
பகுப்பு:1180கள்
பதின்ம உருவகிப்பு

கணிதத்தில் ஒரு எதிர்மமிலா மெய்யெண் *r* இன் **பதின்ம உருவகிப்பு** (*decimal representation* தொடராக அமைகின்ற ஒரு கோவையாகும்:

: r=\sum_{i=0}^\infty \frac{a_i}{10^i}

இதில் 
:*a*0 ஒரு எதிர்மமிலா முழு எண்.
:*a*1, *a*2, ... என்பன 0&nbsp;≤&nbsp;*a<sub>i</sub>*&nbsp;≤&nbsp;9 என்ற கட்டுப்பாட்டுக்குட்பட்ட முழுஎண்கள். இவை பதின்ம உருவகிப்பின் இலக்கங்கள் எனப்படும். இந்த இலக்கங்களின் தொடர் ஒரு முடிவுறு தொடராக இருக்கலாம். அவ்வாறு முடிவுறு தொடராக இருந்தால், ஏனைய *a**i*கள், பூச்சியமாக எடுத்துக்கொள்ளப்படும்.

சில கணிதவியலாளர்கள் ஒரு பதின்ம உருவகிப்பை நீளும் "9"களைக் கொண்ட முடிவுறா தொடராக எழுதுவதை ஏற்பதில்லை.. இவர்களது கருத்தால், ஒவ்வொரு எதிர்மமில்லா மெய்யெண்ணுக்கும் ஒரு தனித்த பதின்ம உருவகிப்புக் கொண்டதாக இருக்கும்.

பதின்ம உருவகிப்பில் ஒரு எண்ணைக் கீழுள்ளவாறும் சுருக்கமாக எழுதலாம்:
:r=a_0.a_1 a_2 a_3\dots.\,

இதில், 
:*r* இன் முழுஎண் பகுதி *a*0. இதன் மதிப்பு 0 இலிருந்து 9 வரைக்குள் இருக்க வேண்டுமென்பதில்லை. 
:*a*1, *a*2, *a*3, ... இலக்கங்கள்  *r* இன் பின்னப் பகுதியைக் குறிப்பவை ஆகும். இவற்றின் மதிப்பு 0 இலிருந்து 9 வரைக்குள் மட்டுமே இருக்கும்.

மேலே தரப்பட்டுள்ள இருவகைகளும் ஒரு தொடர்வரிசையின் எல்லையாக அமைகின்றன:
: r=\lim_{n\to \infty} \sum_{i=0}^n \frac{a_i}{10^i}.

## முடிவுறு பதின்மத் தோராயங்கள்
எந்தவொரு மெய்யெண்ணையும், முடிவுறு பதின்ம உருவகிப்புகள் கொண்ட விகிதமுறு எண்கள் மூலம் தேவையான துல்லிய அளவுக்குத் தோராயப்படுத்தலாம்.

x\geq 0 ஒரு மெய்யெண்; முழுஎண் n\geq 1 எனில்,

:r_n\leq x  என்பதை நிறைவு செய்யும் வகையில் r_n=a_0.a_1a_2\cdots a_n என்ற ஒரு முடிவுறு பதின்மம் இருக்கும்.

**நிறுவல்**:
:r_n = \textstyle\frac{p}{10^n}, p = \lfloor 10^nx\rfloor.
:p \leq 10^nx ,
10^n ஆல் வகுக்க:
:\frac{p}{10^n} \leq x 
:\frac{p}{10^n} \leq x 
:\frac{p}{10^n} = r_n  எனப் பதிலிட:
:r_n\leq x 

## பதின்ம உருவகிப்பு தனித்தன்மை கொண்டதல்ல

சில மெய்யெண்கள் இருவிதமான முடிவுறா பதின்ம உருவகிப்புகளைக் கொண்டிருக்கும்.

எடுத்துக்காட்டு: 
1 = 1.000... = 0.999...

9களைக் கொண்ட அமைப்பைவிட, பூச்சிய இலக்கங்கள் கொண்ட உருவகிப்பே அதிகம் கையாளப்படுகிறது.
## முடிவுறு பதின்ம உருவகிப்புகள்

ஒரு எதிர்மமிலா மெய்யெண் *x* ஆனது, ஒரு விகிதமுறு எண்ணாகவும் அதன் பகுதி 2*n*5*m* ஆகவும் (*m* , *n* எதிர்மமிலா முழுஎண்கள்) இருந்தால், இருந்தால் மட்டுமே, *x* இன் பதின்ம உருவகிப்பானது பூச்சியங்கள் அல்லது 9 களைக் கொண்டு முடிவடையும்.

**நிறுவல்**:
*x* இன் பதின்ம விரிவு பூச்சியங்களில் முடிவடைகிறது எனில்:
:x=\sum_{i=0}^n\frac{a_i}{10^i}=\sum_{i=0}^n10^{n-i}a_i/10^n

இதில் *x* இன் பகுதியான 10*n* = 2*n*5*n* வடிவில் அமைகிறது.

மறுதலையாக *x* இன் பகுதி 2*n*5*m* வடிவில் அமைந்தால் அதன் பதின்ம விரிவு பூச்சியங்களில் முடிவடையும் என்பதையும் நிறுவலாம்.
## மீளும் பதின்ம உருவகிப்புகள்

சில மெய்யெண்களின் பதின்ம உருவகிப்புகள் முடிவில்லாத, ஒன்று அல்லது ஒன்றுக்கும் மேற்பட்ட மீளும் இலக்கங்களைக் கொண்டதாக அமையும்.

எடுத்துக்காட்டுகள்:
:1/3 = 0.33333...
:1/7 = 0.142857142857...
:1318/185 = 7.1243243243...

இவ்வாறு மீளும் பதின்ம அமைப்புடைய மெய்யெண்கள், விகிதமுறு எண்களாக இருக்கும். இதன் மறுதலையும் மெய்யாகும். அதாவது எந்தவொரு விகிதமுறு எண்ணின் பதின்ம வடிவமானது முடிவுறு பதின்மம் அல்லது முடிவிலா, மீளும் பதின்மமாகும்.

## மேற்கோள்கள்
*Decimal Expansion, From MathWorld
*


## இவற்றையும் பார்க்க
*பதின்மம்
*தொடர் (கணிதம்)

## வெளியிணைப்புகள்
*Decimal Representation of Rational Numbers 

பகுப்பு:கணிதக் குறியீடுகள்
வனத்தோட்ட வளர்ப்பு முறை

**வனத்தோட்ட வளர்ப்பு முறை** (*Forest gardening*) **அடுக்குமுறை சாகுபடி**, அல்லது **அடிசில் சோலைகள்** என்பது பொதுவாக வேளாண்காடு வளர்ப்பு முறையில் ஒன்றாக எடுத்துக்கொண்டு விவசாயப் பண்ணை போல் மரங்கள், மூலிகைகள், காய், மற்றும் கனி போன்றவற்றைக் கொடுக்கும் தாவரங்கள் போன்றவற்றை ஒரே சூழலில் வளர்க்கும் முறை ஆகும். இதன் மூலம் அதிகச் செலவுகள் செய்ய வேண்டியது இல்லை. ஒரு தாவரத்தின் துணையுடன் மற்ற தாவரங்களும் பெரிய அளவில் பலன் கொடுக்க ஆரம்பிக்கும். அதோடு பறவைகள், விலங்குகள் போன்றவற்றின் பாதுகாப்பு மண்டலமாக இவை மாறுகின்றன. இம்முறையில் துணை நடவை பயன்படுத்துகின்றனர். 
 
*வனத் தோட்ட வளர்ப்பு முறையானது* வெப்பமண்டல காலநிலையில் பழங்காலத்திலிருந்து கடைப்பிடிக்கப்பட்டு வரும் ஒரு வழிமுறையாகும். 1980 ஆம் ஆண்டுகளில் மித வெப்ப மண்டல காடுகளிலும் இந்த வகை சாகுபடி முறையை ராபர்ட் ஹார்ட் என்பவர் புகுத்தினார்.

## மேற்கோள்கள்

பகுப்பு:சூழலியல்
பகுப்பு:வேளாண்மை
பகுப்பு:இயற்கை வேளாண்மை
போர்னியோ மழைக்காடுகள்

**போர்னியோ மழைக்காடுகள்** (*Borneo lowland rain forest*) தென்கிழக்காசியா   கண்டத்தில் இந்தோனேசியா, மலேசியா, புருணை போன்ற நாடுகளை உள்ளடக்கிய மலாய் தீபகற்பப் பகுதியில் அமைந்துள்ள பசுமையான காடு ஆகும். இக்காடுகள் அமேசான் காடுகளைவிடப் பழமையான காடுகளாகும். தற்போதைய சூழலில் (Ecoregion) உயிரியல் ஆய்வாளர்களுக்கு இக்காடுகள் பெரும் சவாலாக திகழ்கிறது. மேலும் பாலூட்டிகள், மரங்கள், பறவைகள், பூச்சி இனங்கள், என பலதரப்பட்ட அபூர்வ இனங்கள் இங்கு வாழுகின்றன. இப்பகுதியில் காணப்படும் காடுகள் வெப்பமண்டல மற்றும் துணை வெப்பமண்டல மற்றும் ஈரமான அகலமான இலைகளைக் கொண்டவையான மரங்கள் உள்ளன. இக்காடுகள் ஆங்கிலேயர்களின் ஆட்சிக்குப் பின்னர் இந்தோனேசியா, மலேசியா, புருணை போன்ற நாடுகளின் பகுதிகளாகப் பிரித்துக் கொடுக்கப்பட்டுவிட்டன.

## உயிரினங்கள்
இத்தீவில் காணப்படும் 15,000 தாவரங்களில் இங்கு மட்டும் 6,000 வகை தாவரங்களும், 420 வகையானப் பறவையினங்களையும் காணமுடியும். மேலும் 222 வகையான பாலூட்டிகள் வாழுகின்றன, இவற்றின் 44 வகையானவை ஓரிட வாழ்விகளாக வாழுகின்றன. பறவைகளில் 37 வகையான பறவைகள் நீரிலும் நிலத்திலும் வாழும் தன்மையைக் கொண்டுள்ளன. அதேபோல் இங்கு மீன்கள் மட்டும் 393 வகையானவை வாழுகின்றன. இவற்றில் ஓர் இடத்தில் மட்டும் மீன்கள் மட்டும் 19 வகையாகக் காணப்படுகின்றன.

## அரியவகைப் பூச்சிகள்
இக்காடுகளில் காணப்படும் பிசின் நிறந்த மரம் ஒன்றில் மட்டுமே 100 வகையான பூச்சி இனங்களைக் காணமுடியும். இங்குக் காணப்படும் *சான் மெகாஸ்டிக்* என்ற ஒருவகையான பூச்சி அரை மீட்டருக்கும் (56.7 செ.மீ) மேல் வளரும் தன்மை கொண்டது. இப்பூச்சி உலகில் வேறு எங்கும் காணப்படுவதில்லை. மேலும் உலகிலேயே பெரிய மலரான *ரஃப்ளேசியா* என்ற மலர் இங்குதான் தரையில் மலருகிறது. *துபையா* என்னும் பாலூட்டி வகை விலங்கு தொன்மைக்கால பூச்சிகளை உண்ணும் தன்மை கொண்டதாக உள்ளது. அதோடு உலகிலேயே குள்ளமான *பிக்மி யானை* என்று அழைக்கப்படும் யானைகள் இங்குதான் வாழுகின்றன. அதோடு வௌவாலுக்கு முந்திய நிலை என்று கருதப்படும் *பறக்கும் லீவர்* என்னும் உயிரினம் இங்குதான் காணப்படுகிறது.

## மேலும் பார்க்க
*Mammals of Borneo
*List of ecoregions in Indonesia
*List of ecoregions in Malaysia

## மேற்கோள்கள்

பகுப்பு:சூழலியல்
பகுப்பு:போர்னியோ
பகுப்பு:மலேசியத் தாவரங்கள்
பகட்டுக் கோழி

**பகட்டுக் கோழி** (*Great argus*) இது ஒருவகையான காட்டுக்கோழி இனம் ஆகும். இதன் இனமாகக் கருதப்படும் ஒரு பறவை போசன்ட் (Pheasant) என்பதாகும். இவை தோற்றத்தில் மயிலைப் போல் காணப்படுகிறது. இக்கோழிகள் தென்கிழக்காசியா கண்டத்தில் அமைந்துள்ள போர்னியா மழைக்காடுகளில் காணப்படுகிறது.﻿

## மேற்கோள்கள்

பகுப்பு:பறவைகள்
பகுப்பு:வங்காளதேசப் பறவைகள்
பகுப்பு:இந்தோனேசியப் பறவைகள்
போர்னியோ தேவாங்கு

**போர்னியோ தேவாங்கு** (*Nycticebus borneanus*) என்பது தேவாங்கு வகைகளில் ஒன்றாகும். இவை மிகவும் சோம்பேரியான விலங்குள் ஆகும். இவை ஒரு இரவாடியாக உள்ளன. பூச்சி புழுக்களை விரும்பி உட்கொள்ளுகின்றன. இந்தியாவில் காணப்படும் தேவாங்கை விட வித்தியாச குனம் கொண்டவையாகஇவை  உள்ளன. ஓரிட வாழ்விகளான இவை தேவாங்கு வகைகளில் ஒரு சிற்றினம் ஆகும். இவை போர்னியோ நாட்டின் காடுகளில் காணப்படுகின்றன. ﻿ 

## மேற்கோள்கள்

பகுப்பு:முதுகெலும்பிகள்
பகுப்பு:முன்குரங்குகள்
போர்னியோ ஒராங்குட்டான்

**போர்னியோ ஒராங்குட்டான்** (*Bornean orangutan*) என்பது தென்கிழக்காசியா கண்டத்தில் போர்னியோ என்னும் நாட்டிற்கு உட்பட்ட காடுகளில் வாழும் ஒரு விலங்கினம் ஆகும்.வேறு பல நாடுகளில் காணப்படும் *ஓராங்குட்டானைப்* போல் இவையும் புத்திசாலிகளாகக் காணப்படுகிறன. மரபியல் சார்புப்படி மனித இனத்தின் டி. என். ஏ. போல் 95% இதன் டி.என்.ஏ ஒத்துப்போவதாக உள்ளது. ﻿

## மேற்கோள்கள்

பகுப்பு:போர்னியோ
பகுப்பு:குரங்குகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பேய்க்குரங்கு

**பேய்க்குரங்கு** (*Horsfield's tarsier*) என்ற இந்த குரங்கு ஒரு இரவாடி விலங்கு ஆகும். இரவில் மட்டுமே இதனை வெளியில் காணமுடியும். இக்குரங்கை மற்ற குரங்குகளின் மூதாதையர் என்று அழைக்கிறார்கள். இக்குரங்கின் தோற்றம் மற்ற குரங்கை விட வித்தியாசமாக ஆந்தையைப் போல கண்ணும்,  வௌவாலைப் போல் இதன் காதும், தவளையைப் போல் இதன் கால்களும், குரங்கைப் போன்ற வாலும் கொண்டு அபூர்வ தோற்றத்தில் காணப்படுகிறது. இதன் உயரம் ஒரு சாண் மட்டுமே. இவை தென்கிழக்காசியா கண்டத்தில் போர்னியோ நாட்டின் காடுகளில் வாழுகிறது.﻿

 

## மேற்கோள்கள்

பகுப்பு:குரங்குகள்
விக்டரி கர்டின்சு, நியூ செர்சி

**விக்டரி கர்டின்சு** ( Victory Gardens ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.

## பரப்பளவு
2010இன் மதிப்பீட்டின் அடிப்படையில் இது 0.15 சதுர கிலோ மீற்றர் பரப்பளவைக் கொண்டுள்ளது. இதில் மொத்த பரப்பான 0.15 சதுர கிலோ மீற்றரும் நிலத்தினாலேயே சூழப்பட்டுள்ளது. இங்கு நீரினால் சூழப்பட்ட பிரதேசமே இல்லை.

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 1,520 ஆகும். விக்டரி கர்டின்சு பிரதேசத்தின் மக்கள் தொகை அடர்த்தி ஒரு கிலோ மீற்றருக்கு  10,419.2 குடிமக்கள் ஆகும். 

## மேற்கோள்கள்

பகுப்பு:மோரிசு மாவட்ட நகரங்கள்
பலராம்பூர் மாவட்டம், சத்தீஸ்கர்

::உத்தரப் பிரதேசத்திலும் பலராம்பூர் மாவட்டம் என்றொரு மாவட்டம் உள்ளது!

**பலராம்பூர் மாவட்டம்** (Balrampur district)  மத்திய இந்தியாவின் சத்தீஸ்கர்  மாநிலத்தின் இருபத்து ஏழு  மாவட்டங்களில்  ஒன்றாகும். சர்குஜா கோட்டத்தில் உள்ள ஐந்து மாவட்டங்களில் இம்மாவட்டமும் ஒன்றாகும். இம்மாவட்ட நிர்வாகத் தலைமையிடம் பலராம்பூர் நகரத்தில் அமைந்துள்ளது.

சர்குஜா மாவட்டத்தின் சில பகுதிகளைக் கொண்டு இம்மாவட்டம் 1 சனவரி 2012-இல் துவக்கப்பட்டது.

இம்மாவட்டம் சத்தீஸ்கர் மாநிலத்தின் வடக்கு பகுதியில் அமைந்துள்ளது.
 
இம்மாவட்டத் தலைமையிட நகரமாக பலராம்பூர், சர்குஜா மாவட்டத்தின் வடக்கில் எண்பது கிலோ மீட்டர் தொலைவில் உள்ளது.

இம்மாவட்டத்தின் பெரும் பகுதிகள் மலைக்காடுகளுடன் கூடியது.  இம்மாவட்டத்தின்  *இராமானுஜகஞ்ச்*  பகுதி வரலாற்று சிறப்பு மிக்க பகுதியும், மாவட்டத்தின் மக்கள்தொகை அதிகம் கொண்ட நகரமும் ஆகும். இந்நகரம் சத்தீஸ்கர்-ஜார்கண்ட் மாநிலங்களின் எல்லைப்புறத்தில் அமைந்துள்ளது.
 
## போக்குவரத்து வசதிகள்
### தொடருந்துகள்
அருகில் உள்ள தொடருந்து நிலையம் கார்வா  மற்றும் அம்பிகா தொடருந்து நிலையம் ஆகும் 
### வானூர்தி நிலையம்
அருகில் உள்ள வானூர்தி நிலையம் ராஞ்சி மற்றும் ராய்ப்பூர் ஆகும்.

### சாலைகள்
தேசிய நெடுஞ்சாலை 343 (இந்தியா) இம்மாவட்டத்தின் வழியாக செல்வதால், பேருந்துகள் மற்றும் சரக்கூந்துகள் மாநிலத்தின் அனைத்து நகரங்களுடன் பலராம்பூர் மாவட்டத்தை இணைக்கிறது.

## கல்வி
பலராம்பூர் மாவட்டத்தில் ஒரு கல்லூரி உள்ளது. சர்குஜா பல்கலைக் கழகம் 2 செப்டம்பர் 2008-இல் நிறுவப்பட்டது.

## மாவட்ட நிர்வாகம்
3806.08  கிலோ மீட்டர் பரப்பளவு கொண்ட இம்மாவட்டம் 10 வருவாய் வட்டங்களையும்  645 கிராமங்களும்,  340  கிராமப் பஞ்சாயத்துகளும்,  ஐந்து நகரப் பஞ்சாயத்துக்களும் மற்றும் பலராம்பூர், இராஜ்பூர், சங்கர்கர், குஷ்மி, இராமச்சந்திராபுரம் மற்றும் வத்ராப்நகர் என ஆறு ஊராட்சி ஒன்றியங்களும், ஆறு வருவாய் வட்டங்களையும், நான்கு உட்கோட்டங்களையும் கொண்டுள்ளது.

## மக்கள் வகைப்பாடு
2001 இந்திய மக்கள் தொகை கணக்கெடுப்பின் படி, இம்மாவட்ட  மொத்த மக்கள்தொகை 5,98,855 ஆகும். அதில் ஆண்கள்  3,04,367 ஆகவும்,பெண்கள் 2,94,488  ஆகவும் உள்ளனர். பாலின விகிதம் ஆயிரம் ஆண்களுக்கு 970 பெண்கள் வீதம் உள்ளனர். மொத்த மக்கள்தொகையில் முரியா, மரியா மற்றும் ஹல்பா  பழங்குடி மக்கள்  81.38 சதவீதமாக உள்ளனர். பட்டியல் சமூக மக்கள் 4.01 சதவீதமாக உள்ளனர். மக்கள் அடர்த்தி ஒரு சதுர கிலோ மீட்டரில் 157 வீதம் வாழ்கின்றனர். மாவட்ட மொத்த படிப்பறிவு 54.24%ஆக உள்ளது.  அதில் ஆண்களின் படிப்பறிவு விகிதம்  67.27 % ஆகவும்; பெண்களின் படிப்பறிவு 51.79 % ஆக உள்ளது.

## பொருளாதாரம்
பலராம்பூர் மாவட்டம் வளமையான மண் வளம் கொண்டதால் நெல் மற்றும் கோதுமை அதிக அளவில் பயிரிடப்படுகிறது.

## அரசியல்
சர்குஜா மக்களவை தொகுதியில் பலராம்பூர் மாவட்டம் உள்ளது. பலராம்பூர் மாவட்டத்தின்  பிரதாப்பூர் சட்டமன்ற தொகுதி, இராமானுஜகஞ்ச் சட்டமன்ற தொகுதி மற்றும் சம்ரி சட்டமன்ற தொகுதிகள் மூன்றும் பழங்குடி மக்களுக்கு ஒதுக்கப்பட்டுள்ளது.

## மேற்கோள்கள்

## வெளி இணப்புகள்
*  பல்ராம்பூர் மாவட்ட இணையதளம் 
* சத்தீஸ்கர் மாநிலத்தின் வரைபடம்

பலராம்பூர் மாவட்டம்
பகுப்பு:சத்தீஸ்கர் மாவட்டங்கள்
டார்லீன் சி. ஆப்மேன்

**டார்லீன் சி. ஆஃப்மேன்** (*Darleane C. Hoffman*, பிறப்பு: நவம்பர் 8, 1926)  ஓர் அமெரிக்க அணுக்கரு வேதியியலாளர். இவர் சீபோர்கியம் என்ற 106-வது தனிமத்தின் நிலவலை உறுதிப்படுத்திய ஆய்வாளர்களில் ஒருவராவார். இவர் இலாரன்சு பி. பெர்க்கேலி ஆய்வகத்தின் முதுபுல அறிவியலாளர். மேலும் பெர்க்கேலி கலிபோர்னியா பல்கலைக்கழகப் பட்டதாரிப் பள்ளியின் பேராசிரியரும் ஆவார்.

## இளமையும் கல்வியும்
டார்லீன் அயோவா மாநிலத்தில் டெரில் எனும் சிறுநகரில் பி. கார்ல், எல்வெர்னா குளூட் கிறித்தியான் ஆகிய இருவரின் மகளாகப் பிறந்தார்.  இவரின் தந்தையார் கணிதவியல் ஆசிரியரும் பள்ளிகளின் மேற்பார்வை அலுவலரும் ஆவார். இவரின் தாயார் நடகங்களை எழுதி இயக்குபவராக விளங்கினார். இவர் அயோவா மாநிலப் பல்கலைக்கழக்க் கல்லூரியில் சேர்ந்து நெல்லி மே நாய்லரிடம் வேதியியல் பாடம் பயின்றுள்ளார். மேலும் இதே துறையில் மெல்படிப்பும் பயில முடிவு செய்துள்ளார். இவர் 1948 இல் வேதியியல் இளவல் பட்டமும் 1951 இல் அணுக்கரு வேதியியல் முட்னைவர் பட்டமும் அப்பல்கலைக்கழகத்தில் பெற்றார்.

## வாழ்க்கைப்பணி

டார்லீன் ஓராண்டுக்கு ஓக்ரிட்ஜ் தேசிய ஆய்வகத்தில் பணிபுரிந்தார். பின்னர் தன்கணவருடன் இலாசு அலமோசு அறிவியல் ஆய்வகத்தில் இணைந்தார். இங்கு இவர் 1953 இல் பணியாளராகச் சேர்ந்தார்.இவர் 1979 இல் ஓரகத்தி, அணுக்கரு வேதியியல் பிரிவின் தலைமை ஏற்றுள்ளார்.இவர் 1984 இல் இங்கிருந்து விலகி ப்ர்க்கேலி பல்கலைக்கழக வளாகத்தில் வேதியியல் துறையில் சேர்ந்துள்ளார். மேலும் இவர் அங்கு இலாரன்சு பெர்க்கேலி அணுக்கரு ஆய்வகத்தில் அடர்தனிம அணுக்கரு, கதிரியக்க்க் குழுத் தலைமையும் ஏற்றுள்ளார். கூடுதல் பணியாக சீபோர்கு கதிர்வீச்சியல் நிறுவனத்தை நிறுவும் பணியும் 1991 இல் மேற்கொண்டுள்ளார். பின் அதன் முதல் இயக்குநராகவும் 1996 வரை செயல்பட்டுள்ளார். பிறகு ஓய்வு பெற்றதும் மூதறிவுரைஞராகவும் பட்டய இயக்குநராகவும் இருந்துள்ளார்.

## சொந்த வாழ்க்கை

முனைவர் பட்டம் பெற்றதுமே இவர் மார்வின் எம். ஃஆஃப்மேன் என்ற இயற்பியலாளரை மணந்தார். இவர்களுக்கு இருகுழந்தைகள் பிறந்தனர். மவுரீன், டாரில் எனும் இவ்விருவரும் இலாசு அலமாசில் பிறந்தனர்.

## விருதுகள்
* பிரீசுட்லி பதக்கம், 2000 (மேரி எல். கோல்டுவுக்குப் பின் (1997) இப்பதக்கத்தைப் பெற்றவர் இவரே)
* தேசிய அறிவியல் பதக்கம், 1997
* கர்வாந் ஓலின் பதக்கம், 1990
* உட்கரு வேதியியல் ACS  விருது, 1983 (இவ்விருதைப் பெறும் முதல் பெண்மணி)
* குக்கன்ஃஈம் உறுப்பினர், 1978
* நார்வே அறிவியல், எழுத்து கல்விக்கழகத்தின் உறுப்பினர்.

## மேற்கோள்கள்

## வெளி இணைப்புகள்
*Darleane Hoffman, Harold Johnston to Receive National Medal of Science 

பகுப்பு:1926 பிறப்புகள்
பகுப்பு:வாழும் மக்கள்
பகுப்பு:அமெரிக்க வேதியியலாளர்கள்
பகுப்பு:பெண் வேதியியலாளர்கள்
சி. திருநாவுக்கரசு

**எஸ். ரி. அரசு** என அழைக்கப்படும் **சிவக்கொழுந்து திருநாவுக்கரசு** (28 ஏப்ரல் 1926 - 17 பெப்ரவரி 2016) இலங்கையின் பிரபலமான நாடகக் கலைஞரும், நாடக இயக்குநரும், ஒப்பனைக் கலைஞரும், ஒளிப்பதிவாளரும், சிற்பக் கலைஞரும், தமிழ்ப் பற்றாளரும் ஆவார். 75 இற்கும் மேற்பட்ட நாடகங்களில் இவர் நடித்துள்ளார்.

## வாழ்க்கைக் குறிப்பு
1926 ஏப்ரல் 28 இல் யாழ்ப்பாணம், நல்லூரில் பிறந்த அரசு பரி. யோவான் கல்லூரியில் கல்வி கற்றார். இந்தியா சென்று சிற்பக் கலையில் பயிற்சி பெற்றார். அப்போது இரண்டாம் உலகப் போர் நடந்து கொண்டிருந்த காலம். கட்டாய இராணுவ சேவையில் நான்கு ஆண்டுகள் ஈடுபட்டு நாடு திரும்பினார். தமிழகத்தில் தங்கியிருந்த போது திராவிடர் கழகத்தின் கருத்துகளால் கவரப்பட்டார். யாழ்ப்பாணத்தில் இளைஞர் கழகம் ஒன்றை ஆரம்பித்து, அண்ணா, மு. கருணாநிதி ஆகியோரின் நாடகங்களை யாழ்ப்பாணத்தில் மேடையேற்றினார். 1948 ஆம் ஆண்டில் *தூக்குமேடை* என்ற நாடகத்தில் முதன் முதலில் நடித்தார். ‘திப்புசுல்தான்’, ‘தமிழன் கதை’, ‘வீரமைந்தன்’, ‘வீரத்தாய்’ ஆகிய வரலாற்று நாடகங்களை மேடையேற்றினார்.

காரை சுந்தரம்பிள்ளை, தாசீசியஸ், நா.சுந்தரலிங்கம், சிவானந்தன், வள்ளிநாயகி ராமலிங்கம், குழந்தை ம. சண்முகலிங்கம் ஆகியோருடன் இணைந்து யாழ் நாடக அரங்கக் கல்லூரி என்னும் அமைப்பை உருவாக்கினார். *பொறுத்தது போதும்*, *புதியதோர் வீடு*, *எந்தையும் தாயும்* ஆகிய நாடகங்களை தமிழக மேடைகளிலும் மேடையேற்றியுள்ளார்.

## திரைப்படங்களில்
எஸ். ரி. அரசு இலங்கையில் தயாரிக்கப்பட்ட குத்துவிளக்கு, டாக்சி டிரைவர் ஆகிய தமிழ்த் திரைப்படங்களில் நடித்துள்ளார். கடமையின் எல்லை திரைப்படத்தின் உதவி ஒளிப்பதிவாளராகப் பணியாற்றினார்.

## விருதுகள்
* 1991 ஆம் ஆண்டில் சாவகச்சேரியில் இடம்பெற்ற முத்தமிழ் விழாவில் விடுதலைப் புலிகளின் தலைவர் வே. பிரபாகரன் அரசுவிற்கு மாமனிதர் விருது வழங்கிக் கௌரவித்தார்.
* கலாபூசணம், இலங்கை அரச விருது

## மேற்கோள்கள்

பகுப்பு:ஈழத்துக் கலைஞர்கள்
பகுப்பு:ஈழத்து நாடக நடிகர்கள்
பகுப்பு:ஈழத்து நாடகாசிரியர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:1926 பிறப்புகள்
பகுப்பு:2016 இறப்புகள்
பகுப்பு:யாழ்ப்பாணம் பரி யோவான் கல்லூரி மழைய மாணவர்கள்
என்மரபுவழி

**என்மரபுவழி** (*MyHeritage*) மரபாய்வுக்கான மென்பொருட்களையும் சேவைகளையும் வலைத்தளத்திலும் நகர்பேசியிலும் வழங்கும் இணைய மரபாய்வுத் தளமாகும். இந்தத் தளத்தைப் பயன்படுத்துபவர்கள் குடும்ப மரத்தை உருவாக்கவும் ஒளிப்படங்களை பதிவேற்றவும் உலவவும் உலகளவிலுள்ள வரலாற்றுத் தரவுகளைத் தேடவும் இயலும். 2015 நிலவரப்படி  இச்சேவை  42 மொழிகளில் செயற்படுகின்றது; உலகெங்கும் ஏறத்தாழ 80 மில்லியன் பயனர்கள் உள்ளனர். இந்நிறுவனத்தின் தலைமையகம் இசுரேலில் உள்ள ஓர் எகுடாவில் உள்ளது. கூடுதல் அலுவலகங்கள் டெல் அவீவ், யூட்டாவின்  லெகி, கலிபோர்னியாவின் பர்பேங்கில் உள்ளன.

## மேற்சான்றுகள்

## வெளி இணைப்புகள்

* ஆங்கிலத்தில் அலுவல்முறை வலைத்தளம்
* Official website in NL, FR, ES, SE, NO, DK, FI, PT, PL, DE

பகுப்பு:இசுரேலிய நிறுவனங்கள்
பகுப்பு:சமூக வலைப்பின்னல்கள்
பகுப்பு:இணையம் தொடர்பான மென்பொருட்கள்
எருசலேம் முற்றுகை (1244)

**1244 எருசலேம் முற்றுகை**ஆறாவது சிலுவைப் போரின் பின், எருசலேம் நகரை கவாரிசிம்கள் 15 சூலை 1244 வெற்றி கொண்டதும் இடம்பெற்றது. நகர் வெற்றி கொள்ளப்பட்டாலும் ஆகத்து 23 வரை கோட்டைப்படையினர் சரணடையும்வரை பாதுகாத்துக் கொண்டு இருந்தனர். முடிவில் கிறித்தவர்களை நகருக்குள் அனுமதிப்பது என்ற உடன்பாட்டுடன் சண்டை நிறைவு பெற்றது.

## உசாத்துணை

## வெளி இணைப்புகள்
*The Siege on Orthodox Wiki
*[The Siege on [பிரித்தானிக்கா கலைக்களஞ்சியம்]]
*The Siege on Timeline:History of Jerusalem
*The Siege on The Jewish History Resource Center 

பகுப்பு:எருசலேம் முற்றுகைகள்
பகுப்பு:1240கள்
பாலோட் மாவட்டம்

**பாலோட் மாவட்டம்** (Balod district) மத்திய இந்தியாவின் சத்தீஸ்கர்  மாநிலத்தின் இருபத்து ஏழு  மாவட்டங்களில்  ஒன்றாகும். துர்க் கோட்டத்தில் உள்ள ஆறு மாவட்டங்களில் இம்மாவட்டமும் ஒன்றாகும். இம்மாவட்ட நிர்வாகத் தலைமையிட நகரம்  *[[பாலோட்]]*  ஆகும். பாலோட் நகரம், தம்தரிலிருந்து நாற்பத்து நான்கு கிலோ மீட்டர் தொலைவிலும், துர்க்கிலிருந்து ஐம்பத்து எட்டு கிலோ மீட்டர் தொலைவிலும், மாநிலத் தலைநகர் ராய்ப்பூரிலிருந்து 101 கிலோ மீட்டர் தொலைவிலும் உள்ளது.

1 சனவரி 2012-ஆம் ஆண்டில் புதிதாக துவக்கப்பட்ட ஒன்பது மாவட்டங்களில் இதுவும் ஒன்றாகும்.

## மாவட்ட எல்லைகள்
இம்மாவட்டத்தின் கிழக்கே தம்தரி மாவட்டம், மேற்கே ராஜ்நாந்துகாவ் மாவட்டம், வடக்கே துர்க் மாவட்டம் மற்றும் தெற்கே காங்கேர் மாவட்டம் எல்லைகளாக அமைந்துள்ளது.

## அரசியல்
இம்மாவட்டம் சஞ்ஜாரி பாலோட் சட்டமன்ற தொகுதி, தௌண்டி லோகரா சட்டமன்ற தொகுதி மற்றும் குந்தேர்தேகி சட்டமன்ற தொகுதி என மூன்று சட்டமன்ற தொகுதிகளைக் கொண்டது.

இம்மாவட்டம் காங்கேர் மக்களவை தொகுதிக்கு உட்பட்டது.

## நிர்வாகம்
இம்மாவட்டம் *பாலோட் உட்கோட்டம்*  மற்றும் *குரூர் உட்கோட்டம்* , *தௌண்டி லொகரா உட்கோட்டம்*   என மூன்று உட்கோட்டங்களாக பிரிக்கப்பட்டுள்ளது. பாலோட், குரூர், குந்தர்தேகி, தௌண்டி லொகரா மற்றும் தௌண்டி என ஐந்து வருவாய் வட்டங்களை கொண்டது.

பாலோட் மற்றும் தல்லி ராஜ்கரா நகராட்சி மன்றங்களும், ஆறு நகரப் பஞ்சாயத்துக்களும்,

## நிலப்பரப்பு
3,52,700 ஹெக்டர் நிலப்பரப்பு கொண்ட பாலோடு மாவட்டம், காட்டுப் பரப்பு 74,911 ஹெக்டர்  கொண்டுள்ளது.
## பொருளாதாரம்
செழிப்பான காடுகள், கனிம வளங்கள் மூலம் மாவட்ட வருவாயில் 78% கிடைக்கிறது. நெல், தானியங்கள், கரும்பு, கோதுமை பயிரிடப்படுவதால், வேளாண் தொழில்கள் இம்மாவட்டத்தில் பெருகியுள்ளது. தந்துலா நீர்த்தேக்கம், கார்காரா நீர்த்தேக்கம் மற்றும் கோண்டிலி நீர்த்தேக்கம் வேளாண்மை நீர் பாசானத்திற்கு உதவுகிறது.

## மக்கள் வகைப்பாடு
இம்மாவட்டத்தின் மொத்த மக்கள் தொகை  8,26,165 ஆக உள்ளது. அதில் ஆண்கள் 4,08,638   மற்றும்  பெண்கள் 4,17,527  ஆகவும் உள்ளனர். மொத்த மக்கள்தொகையில் பட்டியல் பழங்குடி மக்கள்  2,59,043 ஆகவும்,  பட்டியல் சமூகத்தினரின் மக்கள்தொகை 68,431 ஆகவும் உள்ளது. பாலின விகிதம் ஆயிரம் ஆண்களுக்கு  பெண்கள் 1022 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 234  பேர் வீதம் வாழ்கின்றனர்.

## மேற்கோள்கள்

## வெளி இணைப்புகள்
*  பாலோட் மாவட்ட இணையதளம்
*  சத்தீஸ்கர் மாநிலத்தின் புதிய வரைபடம்

பகுப்பு:சத்தீஸ்கர் மாவட்டங்கள்
எருசலேம் முற்றுகை (1834)

**1834 எருசலேம் முற்றுகை** என்பது எகிப்தியத் தளபதி இப்றாகீம் பாசா துருக்கிய சிரியாவினுள் நுழைந்து அப்பகுதி அராபியர்களை படைத்தரப்புக்கு சேர அழைத்தபோது ஏற்பட்ட பாலத்தீனத்தில் உழவர் புரட்சியின் போது இடம் பெற்றது. இவ் முற்றுகையின்போது உள்ளூர் அராபிய உழவர் புரட்சியாளர்களும் கிட்டத்தட்ட 2,000 பேரைக் கொண்ட எகிப்திய படைக்குமிடையே மே 21 தொடங்கி இப்றாகீம் பாசாவின் பிரதான படை சூன் 7 வரும்வரை இடம் பெற்றது. இப்றாகீம் பாசாவினால் வழிநடத்தப்பட்ட படை புரட்சியாளர்களை சூன் 9 இல் சேதப்படுத்தியது.

## உசாத்துணை

பகுப்பு:எருசலேம் முற்றுகைகள்
பகுப்பு:1834
பலோடா பஜார் மாவட்டம்

**பலோடா பஜார் மாவட்டம்** (Baloda Bazar district) மத்திய இந்தியாவின் சத்தீஸ்கர் 
மாநிலத்தில் உள்ள மாவட்டம் ஆகும். ராய்ப்பூர் கோட்டத்தில் உள்ள ஐந்து மாவட்டங்களில் இம்மாவட்டமும் ஒன்றாகும். இம்மாவட்டத் தலைமையிட நகரம் பலோடா பஜார் ஆகும்.

இம்மாவட்டம் ராய்ப்பூர் மாவட்டத்தின் சில பகுதிகளை கொண்டு உருவாக்கப்பட்டது. 
மாநிலத் தலைநகரம் ராய்ப்பூரிலிருந்து வடகிழக்கே எண்பத்து ஆறு கிலோ மீட்டர் தொலைவில் பலோடா பஜார் நகரம் அமைந்துள்ளது.

## மாவட்ட நிர்வாகம்
இம்மாவடடம் 9 வருவாய் வட்டங்களைக் கொண்டது.

## மாவட்ட எல்லைகள்
பலோடா பஜார் மாவட்டத்தின் எல்லைகளாக வடக்கில் பிலாஸ்பூர் மாவட்டம், கிழக்கில் ராய்கர் மாவட்டம் மற்றும்  மகாசமுந்து மாவட்டம், தெற்கில் ராய்ப்பூர் மாவட்டம் மற்றும் துர்க் மாவட்டம், மேற்கில் பெமேதரா மாவட்டம் அமைந்துள்ளது.

## மேற்கோள்கள்

## வெளி இணைப்புகள்
* பலோடா பஜார் மாவட்ட இணையதளம்

பகுப்பு:சத்தீஸ்கர் மாவட்டங்கள்
தேசிய நூலகம், மலேசியா

**தேசிய நூலகம், மலேசியா** (மலாய்: *பெர்புஸ்தகான் நெகரா மலேசியா*) (PNM) தேசிய நூலகச் சட்டம் 1972இன்படி (சட்டம் 80) நிறுவப்பட்டுள்ள  ஐஎசுஓ 9001:2008 சான்றிதழ்  பெற்ற நூலகமாகும். இதன் கட்டிட வடிவமைப்பு மலாய்களின் மரபார்ந்த தலைப்பாகை, *டெங்கோலோக்*  (tengkolok) போன்று அமைந்துள்ளது; இந்தத் தலைப்பாகை மலேசிய பண்பாட்டில் அறிவார்ந்த பெருமையையும்  மதிப்பையும் குறிப்பதாக உள்ளது.  கூரையின் ஓடுகள் கூட *கைன் சொங்கெத்* (Kain Songket) எனப்படும் மரபார்ந்த கையால் நெய்யப்படும் துணி போன்று  தனித்தன்மை வாய்ந்தனவாக உள்ளன.  

தேசியளவில் தற்கால, எதிர்கால தலைமுறையினருக்கு அறிவுப் பெட்டகங்களை பாதுகாக்கும் பொறுப்பை தேசிய நூலகம் கொண்டுள்ளது. இதற்காக நூல்களை சேகரிக்க நூலகப் பொருட்கள் வைப்பு சட்டம், 1986ஐ பயன்படுத்தி கட்டாயமாக கையகப்படுத்தியோ, கொடையாகவோ, மாற்றீடாகவோ பெறுகின்றது.  இந்த நூலகத்தில் 4.05 மில்லியன் பொருட்கள் உள்ளன; இதில் 3.85 மில்லியன் பொருட்கள் அச்சிடப்பட்டவையாகவும் 98,364 அச்சிடாதப் பொருட்களாகவும் 4,660 மலாய் கையெழுத்துப் பிரதிகளாகவும் 95,984 எண்மியப் பொருட்களாகவும் உள்ளன. தேசிய நூலகத்தின் எண்மியமாக்கப்பட்டவற்றை இத்தளத்தில் காணலாம் .

இத்தேசிய நூலகத்தின் பெருமையாக மலேசியானா தொகுப்பு உள்ளது; மலேசியாவில் அல்லது வெளிநாடுகளில் வெளியான இவற்றின் முழுமையான அல்லது பெரும்பகுதியான உள்ளடக்கம் அச்சிடப்பட்ட நாள் அல்லது பயன்படுத்தப்பட்ட மொழி தொடர்புடையது.   மற்றுமொரு சிறப்புக்கூறாக மலாய் கையெழுத்துப் படிகள் மற்றும் இகாயத் ஹேங் துயா உள்ளன; இவற்றை யுனெசுக்கோ    “உலகப் பதிவேட்டின் நினைவகம்” எனக் குறிப்பிடுகின்றது.
## வெளி இணைப்புகள்
*  மலேசியாவின் நூலகம்

பகுப்பு:மலேசியாவில் கல்வி‎
பகுப்பு:தேசிய நூலகங்கள்
மெங்கரிசு

**மெங்காரிஸ் மரம்** (*Koompassia excelsa*) என்பது தென்கிழக்காசியா கண்டத்தில் போர்னியோ, மலேசியா, தாய்லாந்து, பிலிபைன்ஸ், இந்தோனேசியா போன்ற நாடுகளில் மிக உடரமாக வளரம் ஒரு மரம் ஆகும். இவை போர்னியோ நாட்டின் காடுகளில் அதிக அளவில் காணப்படுகிறது. பொதுவாக இவை 83 மீட்டர்கள் முதல் 88 மீட்டர்கள் வரை வளரக்கூடியது. இதன் வேர்கள் நிலத்தில் பரந்து விரிந்து காணப்படுகிறது.﻿

## மேற்கோள்கள்

பகுப்பு:பூக்கும் தாவரங்கள்
பகுப்பு:மரங்கள்
பகுப்பு:இந்தோனேசியத் தாவரங்கள்
பகுப்பு:மலேசிய மரங்கள்
பகுப்பு:பிலிப்பீனியத் தாவரங்கள்
எம். உதயகுமார் (நடிகர்)

**எம். உதயகுமார்** (1938 - 25 சனவரி 2014) இலங்கைத் தமிழ்த் திரைப்பட, நாடக நடிகர் ஆவார்.

## வாழ்க்கைச் சுருக்கம்
எம். உதயகுமார் யாழ்ப்பாண மாவட்டம், புங்குடுதீவில் பிறந்தார். தனது 13வது அகவையில் நாடகங்களில் நடிக்க ஆரம்பித்தார். கிங்ஸ்லி எஸ். செல்லையா தயாரித்த *தாலிக்கொடி*, *மலர்ந்தும் மலராத* ஆகிய நாடகங்களில் நடித்தார். 1966 ஆம் ஆண்டில் கடமையின் எல்லை என்ற தமிழ்த் திரைப்படத்தில் நடித்தார். இதுவே இவர் நடித்து வெளிவந்த முதல் படமாகும். 1970 இல் வெளியான மஞ்சள் குங்குமம் திரைப்படத்தில் இரண்டு கதாநாயகர்களில் ஒருவராக உதயகுமார் நடித்தார். தென்னிந்திய நடிகர்கள் இலங்கையில் நடித்து வெளியான *[[மாமியார் வீடு]]* (1977) திரைப்படத்தில் நடிகை ஜெயாவின் காதலனாக நடித்தார். 1993 இல் வெளியான சர்மிளாவின் இதய ராகம் திரைப்படத்தில் காவல்துறை அதிகாரியாக நடித்தார். இதுவே இவரது கடைசித் திரைப்படம் ஆகும். இவற்றை விட சில சிங்களத் திரைப்படங்களிலும் இவர் நடித்துள்ளார்.

இறுதிக் காலங்களில் இவர் சில தொலைக்காட்சி நாடகங்களிலும் நடித்திருந்தார். மொழிவாணன் இயக்ககத்தில் வெளிவந்த காதலுக்கு என்ன விலை என்ற நாடகத்தில் ஜெயகௌரியுடன் நடித்தார்.

## மேற்கோள்கள்

பகுப்பு:ஈழத்துக் கலைஞர்கள்
பகுப்பு:ஈழத்து நாடக நடிகர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:1938 பிறப்புகள்
பகுப்பு:2014 இறப்புகள்
பகுப்பு:புங்குடுதீவு நபர்கள்
பின்னப்பகுதி

கணிதத்தில் ஒரு எதிர்மமிலா மெய்யெண்ணின் **பின்னப்பகுதி** (*fractional part*) என்பது அவ்வெண்ணின் முழுஎண் பகுதி போக மீதமுள்ள பகுதியைக் குறிக்கும்.

x, ஒரு எதிர்மமிலா மெய்யெண் எனில்,
: \operatorname{frac} (x)=x - \lfloor x \rfloor,\; x > 0. 
இதிலுள்ள \lfloor x\rfloor என்பது, *x* ஐ விடச் சிறிய முழுஎண்களுக்குள் மிகப்பெரிய முழு எண்ணைக் குறிக்கிறது. அதாவது,  *x* இன் கீழ்மட்டச் சார்பாகும்.

இரும அல்லது பதின்மம் போன்ற இடஞ்சார் குறியீட்டு எண்முறையில் வழமையாக எழுதப்படும் ஒரு நேர்ம மெய்யெண்ணுக்கு, அதன் பின்னப்புள்ளிக்கு வலப்பக்கம் அமைவது பின்னப்பகுதியாகும்.

ஒரு எதிர்ம எண்ணின் பின்னப்பகுதி மாறுபட்ட வழிகளில் வரையறுக்கப்படுகிறது:

*பின்னப்பகுதிக்கு வலப்பக்கம் அமையும் பகுதியாக: 
:\operatorname{frac} (x)=x-\lfloor x \rfloor , 
:\operatorname{frac} (x)=|x|-\lfloor |x| \rfloor ,

*ஒற்றைச் சார்பாக:
:\operatorname{frac} (x)=\begin{cases}
x - \lfloor x \rfloor & x \ge 0 \\
x - \lceil x \rceil & x 

இதிலுள்ள,  \lceil x \rceil என்பது *x* ஐ விடப் பெரிய முழுஎண்களுக்குள் மிகச் சிறிய முழுஎண்ணை, அதாவது மீச்சிறு முழுஎண் சார்பைக் குறிக்கும்.

எடுத்துக்காட்டு: 
*−1.3 என்ற எதிர்ம என்ணுக்கு முதல் வரையறைப்படி பின்னப்பகுதி 0.7 ஆகவும், இரண்டாவது வரையறைப்படி 0.3 ஆகவும், மூன்றாவது வரையறைப்படி −0.3 ஆகவும் இருக்கும்.

முதல்வரையறைப்படி அனைத்து மெய்யெண்களையும் n+rவடிவில் எழுதலாம். இதில் n ஆனது பின்னப்புள்ளிக்கு இடப்பக்கமுள்ள எண்ணைக் குறிக்கும்; வலப்பக்கமுள்ள பின்னப்பகுதி r இன் மதிப்பு 1 ஐ விடச் சிறிய எதிர்மமில்லா மெய்யெண்ணாக இருக்கும். x ஒரு நேர்ம விகிதமுறு எண்ணாக இருந்தால், x இன் பின்னப்பகுதியை p/q (p, q முழுஎண்கள்; 0 \le p )  வடிவில் எழுதலாம். எடுத்துக்காட்டாக, *x*&#8239;=&#8239;1.05 எனில், இதன் பின்னப்பகுதியான 0.05 ஐ 5&#8239;/&#8239;100&#8239;=&#8239;1&#8239;/&#8239;20 என எழுதலாம்.

ஒவ்வொரு மெய்யெண்ணையும் ஒரு தனித்த தொடரும் பின்னமாக எழுதலாம். அந்த மெய்யென்ணின் முழுஎண் பகுதி மற்றும் அதன் பின்னப்பகுதியின் தலைகீழியின் கூட்டலாக எழுதலாம். மீண்டும் அத்தலைகீழியை அதன் முழுஎண் பகுதி மற்றும் பின்னப்பகுதியின் தலைகீழியின் கூட்டலாக எழுதலாம். இதேமுறையில் தொடர எடுத்துக்கொள்ளப்பட்ட மெய்யெண்ணானது ஒரு தனித்த தொடரும் பின்னமாக அமையும்.

எடுத்துக்காட்டு:
:

## மேற்கோள்கள்
* 
* 

## வெளியிணைப்புகள்
* "Fractional Part." From MathWorld

பகுப்பு:எண் கோட்பாடு
பகுப்பு:எண்கணிதம்
நீர்க்கடம்ப மரம்

**நீர்க்கடம்பு** (*Mitragyna parvifolia*) இது ஆசியா கண்டத்தில் காணப்படும் ஒரு வகையான மரம் ஆகும். இம்மரத்தின் இலைகளை கம்பளிப் பூச்சி, பட்டாம்பூச்சி, மற்றும் வரியன் பூச்சிகளும் உணவாக உட்கொள்ளுகின்றன.
## மேற்கோள்

பகுப்பு:பூக்கும் தாவரங்கள்
பகுப்பு:மரங்கள்
பகுப்பு:இந்தியத் தாவரங்கள்
பகுப்பு:தமிழ்நாட்டின் தாவரங்கள்
மஞ்சக்கடம்பு

**மஞ்சக்கடம்பு** (*Haldina Cordifolia*) இது ஆசியா கண்டத்தில் இந்தியா, இலங்கை போன்ற நாடுகளில் காணப்படும் ஒரு வகையான மரம் ஆகும். மேலும் இது கடம்ப மரத்தைச் சேர்ந்த ஒரு இனம் ஆகும். இது ஒரு பூக்கும் தாவரம் ஆகும். இம்மரத்தின் இலைகளை கம்பளிப் பூச்சி, பட்டாம்பூச்சி, மற்றும் வரியன் பூச்சிகளும் உணவாக உட்கொள்ளுகின்றன.

## மேற்கோள்கள்

பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:பூக்கும் தாவரங்கள்
பகுப்பு:மரங்கள்
பகுப்பு:தமிழ்நாட்டின் தாவரங்கள்
செங்கடம்ப மரம்

**செங்கடம்பு** அல்லது **நீர்கடப்பை** (*Barringtonia acutangula*) ஒரு பூக்கும் தாவரம் ஆகும்.  இது ஆசியா கண்டத்தில் இந்தியா,  ஆஸ்திரலேசியா, ஆப்கானித்தான், பிலிப்பைனஸ், குயின்ஸ்லாந்து  போன்ற நாடுகளில் காணப்படும் ஒரு வகையான மரம் ஆகும். இவை அதிகமாக கடற்கறை ஓரங்களில் காணப்படுகிறது. மேலும் இது கடம்ப மரத்தைச் சேர்ந்த ஒரு இனம் ஆகும்.இம்மரத்தின் இலைகளை கம்பளிப் பூச்சி,  மற்றும் பட்டாம்பூச்சி, உணவாக உட்கொள்ளுகின்றன.

## மேற்கோள்

பகுப்பு:பூக்கும் தாவரங்கள்
பகுப்பு:மரங்கள்
பகுப்பு:கீரைகள்
பகுப்பு:தமிழ்நாட்டின் தாவரங்கள்
வெள்ளைக்கடம்பு

**வெள்ளைக்கடம்பு** ﻿ (அறிவியல் பெயர் : *Hymenodictyon Orixense*) (ஆங்கில பெயர் : *Bridal Couch Tree*) இது ஒரு பூக்கும் தாவரம் ஆகும்.  இது ஆப்பிரிக்கா கண்டத்தில் மடகாஷ்கர் நாட்டில் காணப்படும் ஒரு வகையான மரம் ஆகும். மேலும் இது கடம்ப மரத்தைச் சேர்ந்த ஒரு இனம் ஆகும்.இம்மரத்தின் இலைகளைக் கம்பளிப் பூச்சிகளும், பட்டாம் பூச்சிகளும், உணவாக உட்கொள்ளுகின்றன.
## மேற்கோள்

பகுப்பு:பூக்கும் தாவரங்கள்
பகுப்பு:மரங்கள்
மெக்சிக்கோ மாநிலம்

**மெக்சிக்கோ மாநிலம்** (*State of Mexico*, ) மெக்சிக்கோவின் 31 மாநிலங்களில் ஒன்றாகும். மெக்சிக்கோ நகரம் 32ஆவது கூட்டரசு மாவட்டமாக 32வது நிர்வாகப் பிரிவாக உள்ளது. மிகுந்த மக்கள்தொகை உள்ள மாநிலமாக உள்ளது. இதில் 125 நகராட்சிகளும் தலைநகரமான டோலுக்காவும் அடங்கியுள்ளன.  

மெக்சிக்கோ மாநிலத்தின் எசுப்பானியப் பெயரான *எசுட்டோடா டெ மெக்சிக்கோ* என்பதை சுருக்கமாக "**எடோமெக்சு**" என்கின்றனர். இது மெக்சிக்கோவின் தெற்கு-மத்திய பகுதியில் அமைந்துள்ளது. இதன் வடக்கில் குயெரெடரோ, இடால்கோ மாநிலங்களும் தெற்கில் மோரெலோசு, குயிர்ரெரோ மாநிலங்களும் மேற்கில் மிக்கோகான் மாநிலமும் கிழக்கில் டிலாக்சாலா, புவெப்லா மாநிலங்களும் உள்ளன; இந்த மாநிலம் கூட்டரசு மாவட்டதை சூழ்ந்துள்ளது.

இந்த மாநிலம் ஆசுடெக் பேரரசின் ஆட்சிப்பகுதியாக இருந்தது. எசுப்பானியாவின் குடியேற்றக் காலத்தில் இது புதிய எசுப்பானியாவின் அங்கமாக இருந்தது.  விடுதலைக்குப் பிறகு, புதிய நாட்டிற்கு மெக்சிக்கோ நகரம் தலைநகரமானது; தலைநகரப்பகுதி மாநிலத்திலிருந்து பிரிக்கப்பட்டது. பல ஆண்டுகளுக்குப் பின்னர், மாநிலம் மேலும் பிரிக்கப்பட்டு  இடால்கோ, குயெர்ரெரோ, மோரெலோசு மாநிலங்கள் உருவாக்கப்பட்டன. இந்தப் பிரிவினைகளுக்குப் பறகு மாநிலம் தற்போதைய அளவை எட்டியுள்ளது.  

மெக்சிக்கோவின் 1917ஆம் ஆண்டு அரசியலமைப்புச் சட்டத்தின்படி இந்த மாநிலத்தின் பெயர் *மெக்சிக்கோ* என்பது மட்டுமே; ஆனால் நாட்டின் பெயரிலிருந்தும் நகரத்தின் பெயரிலிருந்தும்  வேறுபடுத்துவதற்காக  இது பரவலாக *எசுட்டாடொ டெ மெக்சிக்கோ* என்றே அழைக்கப்படுகின்றது. 
## மேற்சான்றுகள்

## வெளி இணைப்புகள்

* மெக்சிக்கோ மாநில அரசு
*பிசாரோ வானொலி, இப்பகுதியிலிருந்து ஒலிபரப்பாகும் வானொலி.

பகுப்பு:மெக்சிக்கோவின் மாநிலங்கள்
காஞ்சிபுரம் முப்புராரீசர் கோயில்

**காஞ்சிபுரம் முப்புராரீசர் கோயில் (முப்புராரி கோட்டம்)** என்று அறியப்படும் இக்கோயில், காஞ்சிபுரத்திலுள்ள சிவன் கோயில்களில் ஒன்றாகும். மேலும், ஈயப்பிள்ளையார் கோயில் மண்டபம் உள்ள; இத்தல குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.

## இறைவர், வழிபட்டோர்
* இறைவர்: முப்புராரீசர்.
* வழிபட்டோர்: சுதன்மன், சுசீலன், சுபத்தி ஆகியோர்.

## தல வரலாறு
இத்தல வரலாற்றில் அறியப்படுவது, எயிற்கோட்டம் என்பது மருவி முறையே ஈயக்கோட்டம் - ஈயக்கோஷ்டம் - ஈயக்கோட்டேசுவரர்கோயில் என்றாகி தற்போது ஈயப் பிள்ளையார்கோயில் மண்டபம் என்பது வழங்குகிறது.

திரிபுரத்தவர்களை புத்தன் மயக்கிய காலத்தில், சுசீலன், சுபத்தி, சுதன்மன் ஆகிய மூவரும் மயங்காது இருந்து சிவபெருமானைத் துதித்து நின்றனர்; இறைவன் காட்சி தந்து யாதென வினம்ப, மூவரும் இறைவனின் கோயில் வாயில்காக்கும் பணியை வேண்டி நின்றனர். இறைவனும் அவர்களை காஞ்சிக்கு சென்று தம்மை வழிபடுமாறு பணித்தார். அவர்கள் மூவரும் அவ்வாறே காஞ்சிக்கு சென்று முப்புராரீசன் என்ற திருப்பெயரில் சிவலிங்கம் நிறுவி வழிபட்டு பேறடைந்தனர் என்பது தல வரலாறு.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்கு பகுதியில் 'கீழம்பி' செல்லும் சாலையில் 3 கி.மீ. தொலைவில் இக்கோயில் அமைந்துள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து மேற்கில் சுமார் 4 கிலோமீட்டர் தொலைவில் இக்கோயில் தாபிக்கப்பட்டுள்ளது.

## மேற்கோள்கள்

## புற இணைப்புகள்
* காஞ்சிபுரம் கோயில்களின் சாலைகள் வரைபடம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
தீவனப் பயிர்கள்

**தீவனப் பயிர்கள்** கால்நடைகளுக்கு உணவாகப் பயன்படுத்தபடுகின்றன. கால்நடை வளர்ப்புக்கும், அதிக வருமானம் பெறவும் தீவனப் பயிர்கள் சாகுபடி செய்யப்படுகின்றன. தீவனப் பயிர்களில் பலவகைகள் உள்ளன.

## பயறு வகை தீவனப் பயிர்கள்
பயறு வகை தீவனத்தில் 3 சதம் முதல் 4 சதம் வரை புரதச் சத்தும், கால்சியமும் செறிந்துள்ளது. தானிய வகை பசுந்தீவனத்துடன், பயறு வகை தீவனத்தை 70:30 விகிதத்தில் கலந்து கொடுக்க வேண்டும். இவ்வகைப் பயறுகளின் வேர்கள் மூலம் மண்ணில் நைட்ரசன் நிலைப்படுத்தப்பட்டு தழைச்சத்து வளம் அதிகரிக்கிறது.
# தட்டைப் பயறு (காராமணி)
# குதிரை மசால்
# முயல் மசால்
# வேலிமசால்

## தானிய வகை தீவனப் பயிர்கள்
பயறு வகை தீவனப் பயிர்களையும், தானிய வகைத் தீவனப் பயிர்களையும் கலப்புப் பயிராகக் கலந்து பயிரிடும்போது தனித்தனியே கிடைக்கும் மகசூலை விடவும் கூடுதலாக மகசூல் கிடைக்கும்.
# தீவன சோளம் (கோ-27, கோ.எப்.எஸ்.-29)
# தீவன மக்காச் சோளம்
# தீவனக் கம்பு

## புல் வகை தீவனப் பயிர்கள்
புல் வகைத் தீவனத்தில் புரதச்சத்து 1.5 சதம் முதல் 2 சதம், நார்ச்சத்து 6.25 சதம் முதல் 9 சதம் வரை இருக்கும்.

# கம்பு நேப்பியர் ஒட்டுப்புல்
# கினியா புல்
# தீனாநாத் புல்
# நீர்ப்புல்
# நீலக் கொளுக்கட்டைப்புல்
# நேப்பியர் புல்

## மரவகை தீவனப் பயிர்கள்
# அகத்தி
# கிளைரிசிடியா
# சூபா புல்

## தீவனப் பயிர்கள் அபிவிருத்தித் திட்டம்
தமிழ்நாட்டில் கால்நடைகளைப் பெருக்கவும், பால் உற்பத்தியை அதிகப்படுத்தவும் தீவனப் பயிர்கள் அபிவிருத்தித் திட்டம் என்ற திட்டத்தை 2011-ம் ஆண்டிலிருந்து தமிழக அரசு, மத்திய அரசுடன் இணைந்து செயல்படுத்தி வருகிறது. தமிழ்நாட்டில் உள்ள அனைத்து விவசாயிகளும் இத்திட்டத்தின் கீழ் பயன் பெறலாம். அந்தந்த மாவட்டத்தில் உள்ள கால்நடைப் பெருக்கம் மற்றும் தீவனப்பயிர்கள் அபிவிருத்தி அலுவலகம், கால்நடைப் பராமரிப்புத் துறையைச் சேர்ந்த கிளை நிலையங்கள், கால்நடை மருந்தகம் ஆகிய அலுவலகங்களில் இத்திட்டத்திற்கான வழிகாட்டுதல்கள் வழங்கப்படுகிறது.

## பயிற்சி
தமிழ்நாட்டில் தீவனப் பயிர் சாகுபடி தொழில்நுட்பம் குறித்து வேளாண் அறிவியல் நிலையங்களில் பயிற்சி அளிக்கப்படுகிறது.

## மேற்கோள்கள்

பகுப்பு:வேளாண்மை
ஜோன் பெர்கசன்

**ஜோன் பெர்கசன்** (*John Ferguson*, 1842 - 1913) இலங்கை ஊடகவியலாளரும், எழுத்தாளரும், அரசியல்வாதியும் ஆவார். இவர் இலங்கையில் வெளியான சிலோன் ஒப்சர்வர் பத்திரிகையின் ஆசிரியராகவும், பிரித்தானிய இலங்கையின்  முதலாவது சட்டவாக்கப் பேரவையின் உறுப்பினராகவும் இருந்தவர்.

## வாழ்க்கைக் குறிப்பு
ஜோன் பெர்கசன் இசுக்கொட்லாந்து, ஈஸ்டர் ரொசு பிரதேசத்தில் டெயின் என்ற ஊரில் 1842 ஆம் ஆண்டில் பிறந்தவர். டெயின் ரோயக் அக்காதமியில் கல்வி கற்ற இவர் இன்வெர்னெசு, இலண்டன் ஆகிய இடங்களில் ஊடகவியலாளராகப் பயிற்சி பெற்றார். பின்னர் 1861 ஆம் ஆண்டில் இலங்கை சென்றார். இலங்கையில் கொழும்பு ஒப்சர்வர் பத்திரிகையின் உரிமையாளரும், அதன் பிரதம ஆசிரியராகவும் இருந்த அலிஸ்டர் மெக்கன்சி பெர்கசன் (1816 - 1892) ஜோன் பெர்கசனின் மாமாவாவார். அவரிடம் உதவி ஆசிரியராகப் பணியைத் தொடங்கினார். இப்பத்திரிகையில் இவர் 50 ஆண்டு காலம் பணியாற்றினார். 1867 இல் இப்பத்திரிகையின் பெயர் சிலோன் ஒப்சர்வர் என மாற்றப்பட்டது. ஆரம்பத்தில் அலிஸ்டர் மெக்கன்சிக்கு உதவி ஆசிரியராக இருந்து, படிப்படியாக உயர்ந்து, அப்பத்திரிகையில் உரிமையாளரானார். 1892 இல் அலிஸ்டர் மெக்கன்சி இறந்ததை அடுத்து ஒப்சர்வர் பத்திரிகையின் பிரதம ஆசிரியரானார்.

ஜோன் பெர்கசன் இலங்கையில் அரசியல், வர்த்தக, மற்றும் கலாசாரத் துறைகளில் பெரிதும் ஆர்வம் காட்டினார். குறிப்பாக, இலங்கையில் தொடருந்து சேவை அபிவிருத்திக்கு ஆதரவாக நிறைய எழுதினார். அத்துடன், தேயிலை, கோப்பி, தென்னை போன்ற வேளாண்மை வணிகங்களில் ஆர்வம் காட்டினார். ஆண்டு தோறும் *Directory of Ceylon* என்ற பெயரில் ஆண்டுதோறும் கையேடுகளை எழுதி வெளியிட்டு வந்தார். இவற்றின் தொகுப்பு 1930 ஆம் ஆண்டில் கொழும்பு கொமர்சல் கம்பனி Ferguson's Ceylon Directory – 1930 என்ற பெயரில் வெளியிட்டது. இந்நூல் 1595 பக்கங்களில் 48 விடயங்களை விரிவாக விளக்கி எழுதப்பட்டது.

1881 ஆம் ஆண்டு முதல் 1904 அம் ஆண்டு வரை "ட்ரொப்பிக்கல் அக்ரிகல்ச்சரிஸ்டு" (*Tropical Agriculturalist*) என்ற ஆங்கில இதழை வெளியிட்டு வந்தார். கொழும்பு கறுவாத் தோட்டத்தில் அமைந்திருந்த பாப்டிசத் தேவாலயத்தில் முக்கிய உறுப்பினராக இருந்து செயலாற்றினார். இலங்கையில் இருந்த காலத்தில் ஆத்திரேலியா, நியூசிலாந்து, ஜப்பான், சீனா, வட அமெரிக்கா, பிரித்தானியா ஆகிய நாடுகளுக்கும் சென்று வந்திருந்தார்.

## இறுதிக் காலம்
ஜோன் பெர்கசன் 1903 ஆம் ஆண்டில் இலங்கை சட்டவாக்கப் பேரவையின் உறுப்பினராக நியமிக்கப்பட்டார். இவர் உறுப்பினராக இருந்த காலத்தில் இலங்கையின் தொடருந்து சேவைகளை விரிவாக்குவதில் பெரும் பங்காற்றினார். 1908 ஆம் ஆண்டில் பேரவை உறுப்பினர் பதவியைத் துறந்தார். 1912 ஆம் ஆண்டில் பிரித்தானியா திரும்பினார். அங்கு அவர் 1913 ஆம் ஆண்டில் காலமானார். ஜோன் பெர்கசன் இரண்டு தடவைகள் திருமணம் புரிந்தார். 1871 ஆம் ஆண்டில் சார்லொட் ஏடன் (இறப்பு: 103) என்பவரைத் திருமணம் புரிந்தார். இவர்களுக்கு இரண்டு மகன்களும், இரண்டு மகள்களும் இருந்தனர். 1905 இல் எல்லா சிமித் என்பவரைத் திருமணம் புரிந்தார்.

## விருதுகள்
ஜோன் பெர்கசனுக்கு பிரித்தானிய அரசின் செயிண்ட் மைக்கேல் மற்றும் செயிண்ட் ஜோர்ஜ் விருது (*Order of St Michael and St George*) வழங்கப்பட்டது. இலங்கையில் இவரது நினைவாக கொழும்பு, மட்டக்குளியில் வீதி ஒன்றிற்கு பெர்கசன் வீதி எனப் பெயரிடப்பட்டுள்ளது.

## மேற்கோள்கள்

பகுப்பு:1842 பிறப்புகள்
பகுப்பு:1913 இறப்புகள்
பகுப்பு:இலங்கை சட்டசபை உறுப்பினர்கள்
பகுப்பு:இலங்கை ஊடகவியலாளர்கள்
பகுப்பு:இலங்கை எழுத்தாளர்கள்
ஆல்பிரட் இ மான்

**ஆல்பிரட் இ மான்** (*Alfred E. Mann*) (1925 – பிப்ரவரி 25, 2016), ஒரு அமெரிக்கத் தொழில் முனைவோர் மற்றும் கொடையாளி ஆவார்.

## வாழ்க்கைக் குறிப்பு
மான் போர்ட்லண்டில் யூதக் குடும்பத்தில் பிறந்து வளர்ந்தவர். மளிகைக் கடைக்காரரான அவரின் தந்தை இங்கிலாந்திலிருந்து புலம் பெயர்ந்தவர். அவரது தாய் பியானோ இசைக்கலைஞரும் பாடகருமான அவரது தாய் போலந்திலிருந்து புலம் பெயர்ந்தவர். 1946 இல் மான் லாஸ் ஏஞ்சலசுக்குப் குடிபெயர்ந்தார்.

மான் பல தொழில்களைத் தொடங்கி வெற்றி பெற்றார். மருத்துவ உபகரணங்கள் தயாரிப்புத் தொழிலில் ஈடுபட்டார். இதய நோயாளிகளுக்கான பேஸ் மேக்கர், சர்க்கரை நோயாளிகளுக்கான சுவாசிக்கக்கூடிய இன்சுலின் மருந்து போன்றவற்றை இவரது மான்கைன்ட் நிறுவனம் கண்டுபிடித்தது. பின்னர், அமெரிக்க விண்வெளி ஆராய்ச்சிக்கு அவசியமான சோலார் பேட்டரிகள் இவரது தயாரிப்புகளுள் ஒன்றாகும்.  இவர் கொடையாளியாகவும் விளங்கினார்.

## இறப்பு
பிப்ரவரி 25, 2016 இல் ஆல்பிரட் இ மான் தனது 90-வது வயதில் மரணம் அடைந்தார்.

## மேற்கோள்கள்

## வெளியிணைப்புகள்
* Mannkind Corporation
* Alfred E. Mann Foundation
* Alfred E. Mann Institute

பகுப்பு:1925 பிறப்புகள்
பகுப்பு:2016 இறப்புகள்
பகுப்பு:அமெரிக்கத் தொழிலதிபர்கள்
பெமேதரா மாவட்டம்

**பெமேதரா மாவட்டம்** (Bemetara district) மத்திய இந்தியாவின் சத்தீஸ்கர் 
மாநிலத்தின் இருபத்து ஏழு  மாவட்டங்களில்  ஒன்றாகும். துர்க் கோட்டத்தில் உள்ள ஐந்து மாவட்டங்களில் இம்மாவட்டமும் ஒன்றாகும். சனவரி 2012-ஆம் ஆண்டில் புதிதாக துவக்கப்பட்ட ஒன்பது மாவட்டங்களில் இம்மாவட்டமும் ஒன்றாகும். இம்மாவட்டத்தின் நிர்வாகத் தலைமையிடமான ''பெமேதரா  நகரம்  ஒரு நகராட்சி மன்றமும் ஆகும். இம்மாவட்டம் 8 வருவாய் வட்டங்களைக் கொண்டது.

## மாவட்ட எல்லைகள்
இம்மாவட்டத்தின் வடக்கில் முங்கேலி மாவட்டம், மேற்கில் கவர்தா மாவட்டம், கிழக்கில் ராய்ப்பூர் மாவட்டம் மற்றும் பலோடா பஜார் மாவட்டம் மற்றும் தெற்கில் துர்க் மாவட்டம் எல்லைகளாக கொண்டுள்ளது.

## பொருளாதாரம்
வேளாண்மை பொருளாதாரத்தை அடிப்படையாகக் கொண்ட பெமேதரா மாவட்டத்தில், எண்பது விழுக்காடு மக்கள் வேளாண்மை நிலத்தை அடிப்படையாகக் கொண்டு வாழ்கின்றனர். பத்து விழுக்காடு மக்கள் மாத ஊதியத்திலும், பத்து விழுக்காடு மக்கள் வணிகத்தில் ஈடுபட்டுள்ளனர்.

கல்வித் துறை இம்மாவட்டத்தில் சிறப்பாக செயல்படுகிறது. பெமேதரா நகராட்சி மன்றம் ஆண்டுக்கு ஐந்து கோடி ரூபாய் கலால் வரியாக பெறுகிறது. தேசிய நெடுஞ்சாலை எண் 12 இம்மாவட்டம் வழியாக செல்கிறது.

## மாவட்ட நிர்வாகம்
பெமேதரா மாவட்ட ஆட்சித் தலைவர் தலைமையில் பெமேதரா மாவட்டம் சஜா மற்றும் பெமேதரா என இரண்டு வருவாய் உட்கோட்டங்களையும், நவாகர், பெமேதரா, சஜா, தான் காம்கரியா மற்றும் பெர்லா என ஐந்து வருவாய் வட்டங்களையும் கொண்டது.
இம்மாவட்டம் 700 கிராமங்களும் 387 கிராமப் பஞ்சாயத்து மன்றங்களும் கொண்டது.	
நவகர், பெமேதரா, சஜா மற்றும் பெரலா என நான்கு வட்டார வளர்ச்சி அலுவலகங்களைக் கொண்டது.

## இனக்குழுக்கள்
சத்தீஸ்கர் மாநிலத்தின் மையத்தில் அமைந்த இம்மாவட்டத்தில், ஆரிய-திராவிட இனக் குழு மக்கள் வாழ்கின்றனர். மேலும் சிறிய அளவிலான பழங்குடி மக்களும் வாழ்கின்றனர்.
 
## மேற்கோள்கள்

## வெளி இணைப்புகள்
* பெமேதரா மாவட்ட இணையதளம்
*  பெமேதரா மாவட்டத்துடன் கூடிய சத்தீஸ்கர் மாநிலத்தின் புதிய வரைபடம்

பகுப்பு:சத்தீஸ்கர் மாவட்டங்கள்
முங்கேலி மாவட்டம்

**முங்கேலி மாவட்டம்**  (Mungeli district) மத்திய இந்தியாவின் சத்தீஸ்கர் மாநிலத்தில்  மாவட்டங்களில்  ஒன்றாகும். பிலாஸ்பூர் கோட்டத்தில் உள்ள ஐந்து மாவட்டங்களில் இம்மாவட்டமும் ஒன்றாகும். சனவரி 2012-ஆம் ஆண்டில் புதிதாக துவக்கப்பட்ட ஒன்பது புதிய மாவட்டங்களில் முங்கேலி மாவட்டமும் ஒன்றாகும். முங்கேலி மாவட்டத்தின் நிர்வாகத் தலைமையிடம் முங்கேலி நகரம்  ஆகும். இது மாநிலத் தலைநகரம் ராய்ப்பூரிலிருந்து 104 கி. மீ., தொலைவிலும், பிலாஸ்பூரிலிருந்து  52 கி. மீ., தொலைவிலும் உள்ளது. இம்மாவட்டப் பகுதியில் அச்சனக்மர் வனவிலங்கு சரணாலயம் உள்ளது. இம்மாவட்டம் 3 வருவாய் வட்டங்களைக் கொண்டது.

## மாவட்ட எல்லைகள்
இம்மாவட்டத்தின் வடக்கில் மத்தியப் பிரதேசம்  கிழக்கில் பிலாஸ்பூர் மாவட்டம்,  மேற்கில் கவர்தா மாவட்டம் மற்றும் தெற்கில் பெமேதரா மாவட்டம் எல்லைகளாக அமைந்துள்ளது.

## மேற்கோள்கள்

## வெளி இணைப்புகள்
*  முங்கேலி மாவட்ட இணையதளம் 
*  சத்தீஸ்கர் மாநிலத்தின் புதிய வரைபடம்

பகுப்பு:சத்தீஸ்கர் மாவட்டங்கள்
கரியாபந்து மாவட்டம்

**கரியாபந்து மாவட்டம்** (Gariaband District) மத்திய இந்தியாவின் சத்தீஸ்கர் 
மாநிலத்தின்  33 மாவட்டங்களில்  ஒன்றாகும். ராய்ப்பூர்  கோட்டத்தில் உள்ள ஐந்து மாவட்டங்களில் இம்மாவட்டமும் ஒன்றாகும். சனவரி 2012-ஆம் ஆண்டில் புதிதாக துவக்கப்பட்ட ஒன்பது மாவட்டங்களில் கரியாபந்து மாவட்டமும் ஒன்றாகும்.

இம்மாவட்டம் ராய்ப்பூர் மாவட்டத்தின் சில வருவாய் வட்டங்களைக்  கொண்டு 1 சனவரி 2012 அன்று புதிதாக துவக்கப்பட்டது. இம்மாவட்டத்தின் நிர்வாகத் தலைமையிடம் கரியாபந்து நகரம்.  ஆகும். அருகில் உள்ள நகரங்கள் மகாசமுந்து மற்றும் ராஜிம் ஆகும். கரியாபந்து நகரம், மாநிலத் தலைநகரம் ராய்ப்பூரிலிருந்து 93 கி. மீ., தொலைவில் உள்ளது.
## மாவட்ட நிர்வாகம்
10,863 சதுர கிலோ மீட்டர் பரப்பளவு கொண்ட கரியபந்து மாவட்டம் 7 வருவாய் வட்டங்கள், 336 கிராம ஊராட்சிகள் மற்றும் 710 கிராமங்களைக் கொண்டது. 2017-இல்  இதன் மக்கள் தொகை 5,97,653 ஆகும். அதில் ஆண்கள் 2,95,851 மற்றும் பெண்கள் 3,01,802 ஆகவுள்ளனர். இம்மாவட்டத்தின்  அலுவல் மொழி இந்தி மொழி ஆகும்.

## மாவட்ட எல்லைகள்
இம்மாவட்டத்தின் வடக்கில்  மகாசமுந்து மாவட்டமும், கிழக்கிலும், தெற்கிலும் ஒரிசா மாநிலமும் மற்றும் மேற்கில் தம்தரி மாவட்டமும் எல்லைகளாக அமைந்துள்ளது.

## மேற்கோள்கள்

## வெளி இணைப்புகள்
* கரியாபந்து  மாவட்ட இணையதளம்
*  சத்தீஸ்கர் மாநிலத்தின் புதிய வரைபடம்
* Districts of Chhattisgarh
* List of Chhattisgarh District Centres  at *[[சத்தீசுகர்]] Official Portal*.
* List of District official websites 

பகுப்பு:சத்தீஸ்கர் மாவட்டங்கள்
சூரஜ்பூர் மாவட்டம்

**சூரஜ்பூர் மாவட்டம்** (Surajpur District) மத்திய இந்தியாவின் சத்தீஸ்கர் மாநிலத்தின் 33  மாவட்டங்களில்  ஒன்றாகும். சர்குஜா கோட்டத்தில் உள்ள ஆறு மாவட்டங்களில் இம்மாவட்டமும் ஒன்றாகும். 1 சனவரி 2012-ஆம் ஆண்டில் புதிதாக துவக்கப்பட்ட ஒன்பது மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் சூரஜ்பூர் ஆகும். சத்தீஸ்கர் மாநிலத் தலைநகர் ராய்ப்பூரிலிருந்து வடக்கே 256 தொலைவில் சூரஜ்பூர் நகரம்  அமைந்துள்ளது.

**தமோர் பிங்களா காட்டுயிர் காப்பகம்** இம்மாவட்டத்தின் முக்கிய சுற்றுலா இடமாகும். *தேசிய நெடுஞ்சாலை எண் 43*  இம்மாவட்டத்தின் வழியாக செல்கிறது.

சத்தீஸ்கர் மாநிலத்தில் அதிக எழுத்தறிவு கொண்ட மாவட்டங்களில் முதல் இடத்தில் சூரஜ்பூர் மாவட்டம் உள்ளது.

## மாவட்ட எல்லைகள்
இம்மாவட்டத்தின் வடகிழக்கில் பலராம்பூர் மாவட்டமும், வடமேற்கில் மத்தியப் பிரதேசம்  மாநில சிங்கரௌலி மாவட்டமும் ,  கிழக்கில் சர்குஜா மாவட்டமும், தெற்கில் கோர்பா மாவட்டமும் மற்றும் மேற்கில் கோரியா மாவட்டமும் ,மனேந்திரகர்-சிர்மிரி-பாரத்பூர் மாவட்டம் எல்லைகளாக அமைந்துள்ளது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை  6,60,280  ஆக உள்ளது.  அதில் ஆண்கள் 53 விழுக்காடாகவும் மற்றும்  பெண்கள்   47 விழுக்காடாகவும் உள்ளனர். சூரஜ்பூர் மாவட்டத்தின் படிப்பறிவு, தேசிய சராசரி படிப்பறிவான 59.5%-ஐ விட கூடுதலாக,  89 விழுக்காடாக உள்ளது.  ஆண்களின் படிப்பறிவு 90%  ஆகவும், பெண்களின் படிப்பறிவு 88% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை, மொத்த மக்கள்தொகையில் 16 விழுக்காடாக  உள்ளது.

## மாவட்ட நிர்வாகம்
சூரஜ்பூர் மாவட்டம் பிரதாப்பூர், ஒடகி, பையாத்தான், இராமானுஜ்நகர், பிரேம் நகர் மற்றும் சூரஜ்பூர் என ஆறு வருவாய் வட்டங்களை கொண்டது. 

## பார்க்க வேண்டிய இடங்கள்
சூரஜ் மாவட்டத்தில் உள்ள *தமோர் பிங்களா காட்டுயிர் காப்பகம்* ,  தேவ்கர், ராம்கரில் உள்ள சீதாகுளம், சீதா பெங்குரா குகைகள், காளிதாஸ் மேகதூதம், குடர்கரில் உள்ள பாகேஸ்வரி தேவி கோயில், பையாத்தானில் உள்ள படால் பைரவர் கோயில், பிரேம்நகரில் உள்ள மகேஸ்வரி கோயில் ஆகும். 

## மேலும் பார்க்க
* சத்தீசுகர்
* சத்தீசுகர் அரசு
* சத்தீசுகர் மாவட்டப் பட்டியல்

## மேற்கோள்கள்

## வெளி இணைப்புகள்
* சூரஜ்பூர் மாவட்ட இணையதளம்
*  சத்தீஸ்கர் மாநிலத்தின் புதிய வரைபடம்

பகுப்பு:சத்தீஸ்கர் மாவட்டங்கள்
மெக்சிக்கோவின் மாநிலங்கள்

**மெக்சிக்கோவின் மாநிங்கள்** மெக்சிக்கோ நாட்டின் முதல்நிலை நிர்வாகப் பிரிவுகளாகும். மெக்சிக்கோவில் 31 மாநிலங்கள் உள்ளன.மெக்சிக்கோவின் தலைநகரப் பகுதியான மெக்சிக்கோ கூட்டரசு மாவட்டம் தனி மாநிலமாக, 32ஆவது மாநிலமாக, கருதப்படுகின்றது.

மாநிலங்கள் அடுத்த நிலையில் நகராட்சிகளாகப் பிரிக்கப்பட்டுள்ளன.
## மாநிலங்கள்

**குறிப்புகள்:**
# *கோயூலா யி டெக்சாசு* என்ற பெயருடன் கூட்டரசில் இணைந்தது.
# *எசுடாடோ டெ ஆக்சிடென்ட்* என்ற பெயருடன் கூட்டரசில் இணைந்தது; *சோனாரா யி சினலோவா* எனவும் அங்கீகரிக்கப்பட்டது.  
# யுகாதன் குடியரசில் முதலில் இணைந்தது; தற்கால மாநிலங்களான யுகாதன், கேம்பெச்சே, கின்தன ரோ உள்ளடங்கிய ) உருவானது; 1841இல் இது விடுதலை பெற்று இரண்டாவது யுகாதன் குடியரசு உருவானது. இறுதியாக 1848இல் மீண்டும் இணைந்தது. 
# நியொவுலியோன், தமௌலிபாசு, கோயூலா மாநிலங்கள் 1840இல் *[[நடைமுறைப்படி]]* தன்னாட்சி பெற்று *ரியோ கிராண்டு குடியரசு* உருவானது. ஆனால் தங்கள் தன்னாட்சியை இவை நிறுவுவதற்கு முன்னரே மைய படைகளால் தோற்கடிக்கப்பட்டனர்.
# தபாசுக்கோ மாநிலம் மெக்சிக்கோவிடமிருந்து இருமுறை பிரிந்தது. முதலில் பெப்ரவரி 13, 1841இல் பிரிந்து மீண்டும் திசம்பர் 2, 1842இல் இணைந்தது. இரண்டாம் முறையாக நவம்பர் 9, 1846 முதல் திசம்பர் 8, 1846 வரை பிரிந்திருந்தது.
# கூட்டரசால் நிர்வகிக்கப்படும் வெகு தூரத்திலுள்ள ரெவில்யாகிகெடோ தீவுகளும்  உள்ளடங்கியது.

## மேற்சான்றுகள்

பகுப்பு:மெக்சிக்கோவின் மாநிலங்கள்
தீனாநாத் புல்

**தீனாநாத் புல்** (Pennisetum pedicellatum) எத்தியோப்பிய நாட்டுப் புல் வகைகளுள் ஒன்றாகும். கால்நடைகளுக்கு ஏற்ற இயற்கைத் தீவனமான தீனாநாத் புற்களை சிறிய நிலப் பகுதிகளிலும் சாகுபடி செய்ய இயலும்  தீனாநாத் புல் ரகம், கோ 1ஐ இறவையில் வருடம் முழுவதும் பயிரிடலாம். பொதுவாக, தீனாநாத் புல் மானாவாரியில் பருவ மழை காலத்தில் பயிரிடப்படுகிறது.

## மேற்கோள்கள்

பகுப்பு:புற்கள்
கினியா புல்

**கினியா புல்** (Megathyrsus maximus) ஆப்பிரிக்கா, பாலஸ்தீன், ஏமன் நாடுகளைத் தாயகமாகக் கொண்ட, கால்நடைகளால் விரும்பி உண்ணக்கூடிய, பசுந்தீவனப் பயிராகும். இது விதைப்பு செய்தோ அல்லது வேர் விட்ட கரணைகள் ஊன்றியோ பயிரிடப்படுகிறது. இப்புற்கள் மிகவும் தடிமனாகவும், பனிப்பொழிவைத் தாங்க முடியாததாகவும் உள்ளன என்றாலும், இது வறட்சியை தாங்கி வளரக்கூடிய புல் வகையாகும்.

## பயிரிடும் முறை
வடிகால் வசதியுள்ள அனைத்து நிலங்களிலும் கினியாப்புல் வளரும் என்றாலும், களிமண் பாங்கான நிலங்களிலும், தண்ணீர் தேங்கக்கூடிய இடங்களிலும் கினியா புல் நன்றாக வளராது. கினியா புற்களை வளர்க்க ஏக்கருக்கு 20:20:60 கிலோ முறையே தழைச்சத்து, மணிச்சத்து, சாம்பல் சத்துக்களும், மேலுரமாக 10 கிலோ தழைச்சத்தும் இட வேண்டும். ஏக்கருக்கு விதையென்றால் ஒரு கிலோவும், வேர்க் கரணையென்றால் 20,640-ம் தேவைப்படுகிறது. விதைத்த உடன் முதல் தண்ணீர் மூன்றாம் நாளும், பின்னர் 15 முதல் 20 நாட்களுக்கு ஒருமுறையும் நீர்ப் பாய்ச்ச வேண்டும். 50 முதல் 55 நாட்களில் அறுவடை செய்யலாம். அடுத்தடுத்த அறுவடைகள் 45 நாட்கள் இடைவெளியில் செய்யலாம். ஒரு எக்டேர் நிலத்தில் 175 டன்கள் கினியா புல் பசுந்தீவனத்தை 5 அறுவடைகளில் பெறலாம்.

## மேற்கோள்கள்

பகுப்பு:புற்கள்
தாமல் நரசிங்கேசுவரர் கோயில்

**தாமல் நரசிங்கேசுவரர் கோயில் (நரசிங்கேசம்)** என்று அறியப்படும் இக்கோயில், காஞ்சிபுரம் அடுத்த தாமல் எனும் கிராமத்திலுள்ள கோயில்களில் சிவன் கோயிலாகும். மேலும், திருமால் தனித்து தாபிக்கப்பட்டு வழிபட்ட இத்தல குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.

## இறைவர், வழிபட்டோர்
* இறைவர்: நரசிங்கேஸ்வரர்.
* வழிபட்டோர்: திருமால்.(நரசிம்ம அவதாரம்)

## தல வரலாறு
இரணியனை அழித்த நரசிம்மர் அவனின் ரத்தத்தைக் குடித்ததால் வெறிகொண்டு, உலகை துன்புறுத்தியது. அவ்வெறியை அடக்க இறைவன் சரபமாக வந்து நரசிம்மத்தை அழித்து அதன் தோலைப் போர்த்திக்கொண்டு காட்சி தந்தார். பின் திருமால் காஞ்சிக்கு வந்து நரசிங்கப்பெருமான் பெயரில் சிவலிங்கம் நிறுவி வழிபட்டு இறைவனருள் பெற்றார் என்பது வரலாறாகும்.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்கு பகுதியில் சென்னை - பெங்களூர் நெடுஞ்சாலையிலுள்ள "தாமல்" என்னும் கிராமத்தில் குளத்தின் வடமேற்குக் கரையில் இக்கோயில் அமைந்துள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து மேற்கில் சுமார் 14 கிலோமீட்டர் தொலைவிலுள்ள திருப்புட்குழி மணிகண்டீசுவரர் கோயிலை ஒரு கிலோமீட்டர் கடந்தால் இக்கோயில் தாபிக்கப்பட்டுள்ளது.

## மேற்கோள்கள்

## புற இணைப்புகள்
* காஞ்சிபுரம் கோயில்களின் சாலைகள் வரைபடம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்